Robertus Dei gratia Lingonensis Episcopus, omnibus ad quos præsentes literæ peruenient salutem in Domino. Notum volumus fieri, quòd Guido Abbas,  conuentus Reomensis concesserunt, Guidoni domino de Capis, quod in noua capella sua quam fecit apud Iuleium potest habere proprium Capellanum, ita etiam quòd ille Capellanus iurabit se omnes oblationes,  prouentus qui venient ad altare dictæ Capellæ per manum suam Capellano, vel Priori eiusdem villæ integrè redditurum. Dicti verò Capellanus  Prior in dicta Capella tanquam in sua licitè pro sua voluntate diuina officia celebrabunt. Actum anno gratiæ millesimo ducentesimo sexto.